Újra a bor és pálinka fővárosa lesz Kecskemét | Kecskemét hírei | Szeged - delmagyar.hu
Kecskemét hírei > Újra a bor és pálinka fővárosa lesz Kecskemét
Újra a bor és pálinka fővárosa lesz Kecskemét
2014.08.07. 13:23
Szombaton kezdődik és egészen egy héten keresztül tart a VII. Bor és Pálinka Ünnep Kecskeméten. A főtéren idén is az ország leghíresebb borászatai és legnemesebb pálinka házai képviseltetik magukat.
A korábbi évekhez hasonlóan idén is a borlovagrendek felvonulásával kezdődik a Bor és Pálinka ünnep. A város egyik legjelentősebb gasztro és zenei fesztiváljáról most sem hiányozhatnak az ország legjobb borászatai és pálinka házai. Magyarország minden tájáról érkeznek a finom nedűk, hogy a fesztivál egy hete alatt megízlelhessük ezeket.
A finom borok és pálinkák mellett a színpadi programokra sem lesz panasz, szombaton Csemer Boglárka, vasárnap Ferenczy György és a Rackajam ad koncertet. De fellép majd Group’N’Swing, a Kiscsillag, Balkán Fanatik és a Váczi Eszter Quartet is. Idén Kecskemét is benevezett a nagy KOCCINTÁS versenyre. Ennek lényege, hogy 16-án este 19:30-kor a színpad előtt minél több ember emelje a magasba poharát és koccintson egy közös kép erejéig. Ez nagy lehetőség a város számára, hiszen legkedveltebb borvidéki településekké azok a borvidéki települések válhatnak, ahol az adott település lélekszámát, és a koccintásban részt vevő borászok számát is figyelembe véve abszolút értékben és arányaiban a legtöbben koccintanak.
A Kecskeméti TV riportjáért kattintson a honlapjukra!
Megölték és elásták a 15 éves szerb lányt
Megtalálták Tijana Jurić elásott holttestét a rendőrök a szerbiai Zombor környékén. Az ügyben a Bács megyei rendőrök is nyomoztak. Tovább olvasom